**УНИВЕРЗИТЕТ У БЕОГРАДУ**

**ФИЛОЗОФСКИ ФАКУЛТЕТ**

05/4-02 бр. 1863/1

09.11.2023. године

ВЛК/ПС

**З А П И С Н И К**

Са XV редовне седнице Наставно-научног већа Филозофског факултета у Београду која је одржана 09.11.2023. године у амфитеатру „Георгије Острогорски“.

У среду, 25.10.2023. године члановима и чланицама Већа, посредством секретара одељења, упућен је мејл којим се обавештавају о датуму одржавања седнице већа. Уједно су обавештени да ће се седница одржати уживо у амфитеатру Факултета „Георгије Острогорски“. У истом мејлу истакнута је молба да се материјал за предстојећу седницу достави до 30.10.2023. године.

У понедељак, 06.11.2023. године члановима и чланицама Већа, посредством секретара одељења, упућен је мејл обавештења да је материјал за XV редовну седницу Наставно-научног и Изборног већа постављен на сајт Факултета <https://www.f.bg.ac.rs/zaposleni/vece>, уз подсетник члановима и чланицама Већа да на седницу понесу позив за присуствовање и гласачки листић који је благовремено упућен члановима и чланицама Већа.

Пре почетка седнице, а након пребројавања евиденционих листића о присуству на седници, проф. др Данијел Синани, председник Већа, констатовао је да је присутно 223 од укупно 309 чланова Наставно-научног већа и то: 85 редовних професора, 42 ванреднa професора, 40 доцената, 3 наставника страних језика, 8 виших научних сарадника, 44 научних сарадника и 1 сарадник у настави. Председник Већа је констатовао да постоји кворум за рад и пуноважно одлучивање Наставно-научног већа.

Седница Већа је отпочела у 13,30 часова. Седница је отпочела минутом ћутања поводом смрти Соње Богдановић (1935-2023).

I

Предложени дневни ред седнице Већа је једногласно прихваћен.

Укупан број гласова: **170 ЗА**

II

Једногласно је усвојен записник са XIV редовне седнице Наставно-научног већа, од дана 21.09.2023. године.

Укупан број гласова: **170 ЗА**

III

Проф. др Данијел Синани, председник Већа саопштава:

1. Одељење за историју има част да обавести чланове и чланице Наставно-научног већа Филозофског факултета следеће:

- **Доц. др Немања Радоњић** је објавио монографију: ,,Слика Африке у Југославији“, Београд: Институт за новију историју Србије, 2023.

IV

Наставно-научно веће је једногласно прихватило Извештај Кадровске комисије број 1841/1 од дана 07.11.2023. године и донело следеће

О Д Л У К Е

Iа)

1. Покреће се поступак за избор **др** **Марије Коцић** у звање НАУЧНИ САВЕТНИК, на Одељењу за историју.

Образује се комисија за припрему извештаја у саставу:

- проф. др Никола Самарџић (председник комисије и писац реферата), ужа научна област Општа историја новог века;

- проф. др Ема Миљковић, редовни професор Филолошког факултета, ужа научна област Историја и

- проф. др Јосип Врандечић, редовни професор Филозофског факултета у Сплиту, ужа научна област Историја.

Укупан број гласова: **85 ЗА**

Iб)

1. Покреће се поступак за избор **др** **Јелене Пауновић-Штерменски** у звање ВИШИ НАУЧНИ САРАДНИК, на Одељењу за историју.

Образује се комисија за припрему извештаја у саставу:

- проф. др Сузана Рајић, ужа научна област Историја српског народа у новом веку,

- проф. др Данко Леовац ужа научна област: Историја српског народа у новом веку и

- др Љубинка Шкодрић, виша научна сарадница Института за савремену историју, ужа научна област Историја).

Укупан број гласова: **135 ЗА**

Iв)

1. Покреће се поступак за избор **Немање Киџина** у звање ИСТРАЖИВАЧ-САРАДНИК, на Одељењу за психологију.

Образује се комисија за припрему извештаја у саставу:

- доц. др Данка Пурић (председавајућа),

- проф. др Ирис Жежељ и

- проф. др Горан Кнежевић.

Укупан број гласова: **170 ЗА**

2. Покреће се поступак за избор **Анастасије Филиповић** у звање ИСТРАЖИВАЧ-САРАДНИК, на Одељењу за филозофију.

Образује се комисија за припрему извештаја у саставу:

- др Миљана Милојевић, ванредни професор Одељења за филозофију (председавајући Комисије),

- др Љиљана Раденовић, редовни професор на Одељењу за филозофију и

- др Јанко Нешић, научни сарадник са Института друштвених наука у Београду.

Укупан број гласова: **170 ЗА**

3. Покреће се поступак за избор **Николе Јандрића** у звање ИСТРАЖИВАЧ-САРАДНИК, на Одељењу за филозофију.

Образује се комисија за припрему извештаја у саставу:

- др Машан Богдановски, ванредни професор Одељења за филозофију (председавајући Комисије),

- др Андреј Јандрић, доцент на Одељењу за филозофију и

- др Бојан Благојевић, доцент на Департману за филозофију Филозофског факултета у Нишу.

Укупан број гласова: **170 ЗА**

4. Покреће се поступак за избор **Мине Амзирков** у звање ИСТРАЖИВАЧ-САРАДНИК, на Одељењу за археологију.

Образује се комисија за припрему извештаја у саставу:

- проф. др Софија Стефановић,

- проф. др Марко Порчић и

- доц. др Соња Богдановић.

Укупан број гласова: **170 ЗА**

5. Покреће се поступак за избор **Марије Марин** у звање ИСТРАЖИВАЧ-САРАДНИК, на Одељењу за археологију.

Образује се комисија за припрему извештаја у саставу:

- проф. др Софија Стефановић,

- проф. др Марко Порчић и

- доц. др Соња Богдановић.

Укупан број гласова: **170 ЗА**

II)

1. Ангажује се у допунском раду до 1/3 пуног радног времена на Одељењу за филозофију Универзитета у Београду – Филозофског факултета, **др Ивана Мрвош**, доценткиња са Факултета за образовање учитеља и васпитача, Универзитета у Београду, ужа научна област : *Педагогија*, у школској 2023/24. години, за предмет Историја педагошких идеја, 3+2 часа недељно у I и II семестру. Предмет је акредитован у оквиру студијског програма акредитованог 2021. године. Оптерећење: 4.

Укупан број гласова: **170 ЗА**

III)

1. У припреми и реализацији наставног процеса на Одељењу за педагогију и андрагогију у школској 2023/2024, одобрава се ангажовање у настави **Мајди Ричер,** студенткињи докторских студија, на предмету: *Историја образовања одраслих* (2 часа вежби) у летњем семестру школске 2023/2024 године.

Укупан број гласова: **170 ЗА**

2.У припреми и реализацији наставног процеса на Одељењу за етнологију и антропологију у школској 2023/2024, одобрава се ангажовање у настави следећим студенткињама докторских студија:

**1. Милици Стјепановић,** на предметима *Антропологија Старог света (2 +2) и Увод у етнологију (2+2)* у школској 2023/24 години, почев од 15.11.2023. године.

**2. Јевгенији Дјужевој,** на предметима *Увод у методологију друштвено-хуманистичких наука, (вежбе, 2 часа недељно) и Антропологија Новог света (вежбе, 2 часа недељно)*, у школској 2023/24 години, почев од 15.11.2023. године.

Укупан број гласова: **170 ЗА**

3. У припреми и реализацији наставног процеса на Одељењу за археологију у школској 2023/2024, одобрава се ангажовање у настави следећим студентима докторских студија:

**1. Предрагу Ђерковићу,** на предметима *Методологија археолошких истраживања 2 (2+0) и Археологија америчког југозапада (2+0)* у летњем семестру школске 2023/24 године.

**2. Амалии Сабанов,** на предмету *Биоархеологија (1+2)* у летњем семестру школске 2023/24 године.

**3. Димитрију Марковићу**, на предметима *Коштане алатке (1+4)* у летњем семестру школске 2023/24 године.

**4. Јелени Марковић,** на предмету *Физичка антропологија (2+2*) у летњем семестру школске 2023/24 године.

Укупан број гласова: **170 ЗА**

V

Поводом ове тачке Дневног реда, проф. др Миланко Говедарица каже да је Одељење за филозофију изгласало да чланица комисије буде др Миљана Милојевић која је једина у звању ванредне професорке. Поводом тога наводи да проф. др Миљана Милојевић није предложена са добрим разлозима, да је Одељење одступило од добрих обичаја, да не предлаже да се тачка не усвоји, те да колегиници жели успех у раду. Након тога Веће Наставно-научно веће је једногласно донело следећу

О Д Л У К У

За чланове Кандидационе комисије за спровођење избора за декана Филозофског факултета у Београду, за мандатни период од 01.10.2024. до 30.09.2027. године, изабрани су:

* Проф. др Мина Петровић
* Проф. др Синиша Мишић
* Проф. др Сташа Бабић
* Проф. др Слободан Марковић
* Проф. др Војин Недељковић
* Проф. др Живка Крњаја
* Проф. др Јасмина Чубрило
* Проф. др Бојан Жикић
* Проф. др Данијела Ђоровић
* Проф. др Миљана Милојевић
* Слободан Милисављевић

Укупан број гласова: **170 ЗА**

VI

Наставно-научно веће је једногласно донело следећу

О Д Л У К У

1. Утврђује се предлог одлуке да се при Одељењу за филозофију оснује научна јединица под називом Центар за савремену филозофију - Балкански аналитички форум.

Укупан број гласова: **170 ЗА**

VII

Наставно-научно веће је једногласно донело следеће

О Д Л У К Е

1. У Статуту Универзитета у Београду – Филозофског факултета, 05/2-2 бр. 1/26-2 од дана 23.11.2018. године у члану 176. ст 1. мења се тачка 5. тако да након измене гласи: - Центар за сарадњу са EU.

Укупан број гласова: **170 ЗА**

2. Допуњава се Статут Филозофског факултета у делу који се односи на списак научних области које се изучавају на Универзитету у Београду и додаје се ужа научна област Палеонтологија, тако да се ставу 1. члана 114. Статута Универзитета у Београду – Филозофског факултета, 05/2-2 бр. 1/26-2 од дана 23.11.2018, након тачке 32. додаје тачка која која гласи „Палеонтологија“.

Укупан број гласова: **170 ЗА**

VIII

Наставно-научно веће је једногласно донело следећу

О Д Л У К У

1. Одобрава се **др Александру Палавестри**, редовном професору у пензији, да у наредне две школске године (2023/24. и 2024/25.) обавља послове ментора на докторским и мастер студијама, буде члан Комисија за оцену и одбрану докторских дисертација и завршних мастер радова, као и Комисија за писање извештаја за избор и реизбор наставника у одговарајућа звања (Члан 93. Закона о високом образовању).

Укупан број гласова: **170 ЗА**

IX ДИСКУСИЈА О ПОЛОЖАЈУ УНИВЕРЗИТЕТА У БЕОГРАДУ У СВЕТЛУ [ИЗМЕНА ЗАКОНА О БУЏЕТСКОМ СИСТЕМУ](Izmene%20i%20dopune%20Zakona%20o%20budžetskom%20sistemu.zip) И [ИМЕНОВАЊА ЧЛАНОВА САВЕТА](IX%20tačka%20NNV.zip) ОД СТРАНЕ ОСНИВАЧА

Поводом ове тачке Дневног реда, председник Већа, се осврће на три важне подтачке о којима жели да поведе разговор са члановима/цама Већа, те да пружи обавештења и нове информације. У вези овога каже да предстоји обиман посао у наредном периоду.

1. Избор чланова Савета од стране Владе Републике Србије, сходно одредбама Закона о високом образовању.

У вези овога каже да као Факултет нисмо задовољни начином на који су чланови изабрани, те да је Факултет јасно дао свој став кроз допис Савета Факултета упућен Министарству просвете и Влади Републике Србије и дописе Одељења за археологију и Одељења за социологију. Наведена три дописа се налазе у материјалима за Веће и саставни су део овог Записника.

1. Измена Закона о буџетском систему

Председник Већа представља Измене закона о буџетском систему, а које су доступне у материјалима за Веће и које су саставни део овог Записника. С тим у вези, објашњава шта представљене измене значе, односно да ће брисањем одредби Управа за трезор вршити централизовани обрачун примања запослених, изабраних и постављених лица код корисника буџетских средстава што ће се неминовно одразити на зараде запослених, али и директне материјалне трошкове Факултета (за одржавање, струју, итд). Говори о системима ИСКРА и СПИРИ. У вези овога каже да Факултет чека озбиљан посао и добија подршку чланова и чланица Већа да настави да се активно бави овим питањем на начин на који се до сада бави, а то је да буде у најбољем интересу Факултета, запослених и студената.

1. Уредба о изменама и допунама Уредбе о нормативима и стандардима расподеле средстава алкредитованим научноистраживачким организацијама

Председник Већа представља Уредбу и говори и начину обрачуна зараде лицима у истраживачким звањима и о научним додацима. У вези научних докатака каже да се припрема план који ће бити и на Сенату, Деканском савету и Већу.

X

Наставно-научно веће је једногласно донело следеће

О Д Л У К Е

1. Утврђује се предлог Oдлуке да се **Ана Ереш**, доктор наука - историја уметности, изабере у научно звање ВИШИ НАУЧНИ САРАДНИК.

Укупан број гласова: **135 ЗА**

2. Утврђује се предлог Oдлуке да се **Даринка Анђелковић**, доктор психологије, изабере у научно звање ВИШИ НАУЧНИ САРАДНИК.

Укупан број гласова: **135 ЗА**

3.Утврђује се предлог Oдлуке да се **Мирослав Поповић**, доктор историје, изабере у научно звање ВИШИ НАУЧНИ САРАДНИК.

Укупан број гласова: **135 ЗА**

4.Утврђује се предлог Oдлуке да се **Александра Давидовић**, доктор наука – филозофија, изабере у научно звање НАУЧНИ САРАДНИК.

Укупан број гласова: **219 ЗА**

5. Утврђује се предлог Oдлуке да се **Миљана Матић**, доктор историје уметности, изабере у научно звање НАУЧНИ САРАДНИК.

Укупан број гласова: **219 ЗА**

XI

Наставно-научно веће је једногласно донело следеће

О Д Л У К Е

1. **Милица Влајић**, мастер социолог, изабрана је у истраживачко звање ИСТРАЖИВАЧ-САРАДНИК, на Одељењу за социологију.

Укупан број гласова: **222 ЗА**

2. **Марија Кушић**, мастер психолог, изабрана је у истраживачко звање ИСТРАЖИВАЧ-САРАДНИК, на Одељењу за психологију.

Укупан број гласова: **222 ЗА**

3. **Катарина Стекић**, мастер психолог, изабрана је у истраживачко звање ИСТРАЖИВАЧ-САРАДНИК, на Одељењу за психологију.

Укупан број гласова: **222 ЗА**

XII

Наставно-научно веће је разматрало Извештај Комисије за докторске студије, од дана 07.11.2023. године и једногласно донело одлуке о прихватању предлога тема докторских дисертација и одређивању ментора:

1. За докторанда: Ђурђа Максимовић

Тема: ***Педагошка наука у Србији и литература намењена деци до почетка 20. века***

Изабран ментор: проф. др Александра Илић Рајковић

Укупан број гласова: **170 ЗА**

2. За докторанда: Анастасија Буџак

Тема: **Утицај опажене сличности људи и животиња на међугрупне односе**

Изабран ментор: проф. др Зоран Павловић

Укупан број гласова: **170 ЗА**

3. За докторанда: Кристина Јадрановић

Тема: ***Пружање отпора родно заснованом насиљу у интимним партнерским односима: феноменолошки, дискурзивни и институционални аспекти***

Изабран ментор: доц. др Биљана Станковић.

Укупан број гласова: **170 ЗА**

4. За докторанда: Маја Милић

Тема: ***Лаканова теорија стадијума огледала***

Изабран ментор: проф. др Петар Јевремовић

Укупан број гласова: **170 ЗА**

5. За докторанда: Немања Киџин

Тема: ***Профил личности глумаца и утицај глумачког искуства на промене личности***

Изабран ментор: доц. др Данка Пурић

Укупан број гласова: **170 ЗА**

6. За докторанда: Анастасија Филиповић

Тема: ***Од проширене когниције до проширене афективности: Одбрана проширене афективности уз помоћ теорије сензомоторног енактивизма***

Изабран ментор: проф. др Љиљана Раденовић

Укупан број гласова: **170 ЗА**

7. За докторанда: Јован Тадић

Тема: ***Филозофски аспекти биолошке комплексности***

Изабран ментор: проф. др Слободан Перовић

Укупан број гласова: **170 ЗА**

8. За докторанда: Ема Брајковић

Тема: ***Отклањање епистемичке среће***

Изабран први ментор: проф. др Машан Богдановски

Изабран други ментор: др Иван Нишавић, научни сарадник Института за филозофију и друштвену теорију Универзитета у Београду.

Укупан број гласова: **170 ЗА**

9. За докторанда: Борислав Пантић

Тема: ***Свест и лични идентитет***

Изабран први ментор: проф. др Машан Богдановски

Изабран други ментор: др Јанко Нешић, научни сарадник Института друштвених наука у Београду.

Укупан број гласова: **170 ЗА**

10. За докторанда: Александар Драшковић

Тема: ***Оказионалистичко схватање узрочности у раном картезијанству***

Изабран први ментор: доц. др Милош Вулетић

Изабран други ментор: др Предраг Милидраг, научни саветник Института друштвених наука у Београду.

Укупан број гласова: **170 ЗА**

11. За докторанда: Никола Јандрић

Тема: ***Критика прагматичког натурализма***

Изабран први ментор: проф. др Машан Богдановски

Изабран други ментор: доц. др Павле Стојановић

Укупан број гласова: **170 ЗА**

12. За докторанда: Ана Величковић Кастратовић

Тема: ***Урбана трансформација античког Рисна у пре-римском периоду***

Изабран ментор: доц. др Зорица Кузмановић

Укупан број гласова: **170 ЗА**

13. За докторанда: Мина Амзирков

Тема: ***Одрастање у бронзаном добу (2100-1700. година пре нове ере): здравље, раст, развој и сахрањивање деце (некрополе Мокрин и Остојићево)***

Изабран ментор: проф. др Софија Стефановић

Укупан број гласова: **170 ЗА**

14. За докторанда: Александра Столић

Тема: ***Спољашња припрата манастира Грачанице***

Изабран ментор: проф. др Зоран Ракић

Укупан број гласова: **170 ЗА**

15. За докторанда: Сања Кипроски

Тема: ***Живот и дело архитекте Миладина Прљевића (1899 –1973)***

Изабран ментор: проф. др Александар Кадијевић

Укупан број гласова: **170 ЗА**

16. За докторанда: Александар Јаковљевић

Тема: ***Панађури на османском Балкану. Мрежа периодичне трговине и променљивост коњуктура***

Изабран ментор: проф. др Никола Самарџић

Укупан број гласова: **170 ЗА**

17. За докторанда: Милан Кутлешић

Тема: ***Велика Британија и Грчка револуција 1821-1830***

Изабран ментор: проф. др Харис Дајч

Укупан број гласова: **170 ЗА**

18. За докторанда: Јована Перишић

Тема: ***Совјетско-југословенско ривалство на кошаркашком терену: 1945- 1991. године***

Изабран ментор: проф. др Алексеј Тимофејев

Укупан број гласова: **170 ЗА**

19. За докторанда: Војислав Пејушковић

Тема: ***Историја за Освајача: “Записи историја” Критовула са Имвроса***

Изабран ментор: проф. др Влада Станковић

Укупан број гласова: **170 ЗА**

20. За докторанда: Ана Оташевић

Тема: ***Омладински покрет Отпор у Србији (1998-2004): између националног и транснационалног***

Изабран први ментор: проф. др Слободан Наумовић

Изабран други ментор: др Гзавије Бугарел (Xavier Bougarel), EHESS: École des hautes études en sciences sociales)

Укупан број гласова: **170 ЗА**

21. За докторанда: Димитрије Рашљић

Тема: ***Исејеви говори, критичко издање и коментар***

Изабран ментор: доц. др Ил Аккад

Укупан број гласова: **170 ЗА**

22. За докторанда: Теа Варга

Тема: ***Етимолошка и семантичка анализа назива за животиње у староиндијском, грчком и латинском језику***

Изабран ментор: проф. др Орсат Лигорио

Укупан број гласова: **170 ЗА**

\*\*\*\* Наставно-научно веће је усвојило предлог Одељења за психологију да се унесе измена у одлуку 05/4-02 бр. 1935/1- XII/2 од 25.12.2020. године о прихватању теме за докторску дисертацију: ***Ефекти димензионалности и начина приказивања објеката на опажање светлине****,* докторанда Предрага Недимовића и да се за ментора изабере проф. др Слободан Марковић, уместо проф. др Дејана Тодоровића који је отишао у пензију.

Укупан број гласова: **170 ЗА**

\*\*\*\* Наставно-научно веће је усвојило предлог Одељења за филозофију да се унесе измена у одлуку 05/4-02 бр. 1153/1- IX/I-4 од 27.06.2019. године о прихватању теме за докторску дисертацију: ***Проблем моралног статуса абортуса из перспективе репродуктивних правa***, докторанда Марије Петровић и да се за ментора изабере доц. др Стефан Мићић уместо проф. др Јована Бабића, коме се навршило две године од одласка у пензију.

Укупан број гласова: **170 ЗА**

\*\*\*\* Наставно-научно веће је усвојило предлог Одељења за филозофију да се унесе измена у одлуку 05/4-02 бр. 195/1- X/7 од 19.02.2021. године о прихватању теме за докторску дисертацију ***Методолошке и филозофске дилеме у макроекономији – шта се и на који начин може сазнати на основу емпиријских истраживања у макроекономији?***, докторанда Стевана Ракоњца и да се за ментора изабере доц. др Радмила Јовановић Козловски, уместо проф. др Слободана Перовића, уз његову сагласност.

Укупан број гласова: **170 ЗА**

XIII

Наставно-научно веће је једногласно донело следеће

О Д Л У К Е

1. У Комисију за оцену научне заснованости теме докторске дисертације: РОДНЕ И КОГНИТИВНЕ ПРИСТРАСНОСТИ У МЕРИТОКРАТСКОМ ОДЛУЧИВАЊУ, докторанда **Марије Богићевић**, изабрани су:

- проф. др Душица Филиповић Ђурђевић,

- др Наташа Симић и

- др Звонимир Галић, редовни професор Филозофског факултета Свеучилишта у Загребу.

Укупан број гласова: **170 ЗА**

2. У Комисију за оцену научне заснованости теме докторске дисертације: ХЕРМЕНЕУТИКА СУМЊЕ: РАЗОТКРИВАЊЕ НЕТРАНСПАРЕНТНОСТИ СВЕСТИ И ПОРЕКЛА МОРАЛА, докторанда **Александра Прице**, изабрани су:

- проф. др Миљана Милојевић,

- доц. др Александар Добријевић и

- др Александар Лукић, научни сарадник Института за политичке студије у Београду.

Укупан број гласова: **170 ЗА**

3. У Комисију за оцену научне заснованости теме докторске дисертације: РИМСКИ КУЛТОВИ У ЈУГОИСТОЧНОМ ДЕЛУ ДОЊЕ ПАНОНИЈЕ ТОКОМ I-III (IV), докторанткиње **Биљане Лучић**, изабрани су:

- доц. др Јелена Цвијетић,

- доц. др Зорица Кузмановић,

- проф. др Марија Љуштина и

- др Надежда Гавриловић Витас, научна саветница Археолошког института у Београду.

Укупан број гласова: **170 ЗА**

4. У Комисију за оцену научне заснованости теме докторске дисертације: САХРАЊИВАЊЕ ДЕЦЕ НА НЕКРОПОЛИ БРОНЗАНОГ ДОБА ОСТОЈИЋЕВО (1650-1200 Г.П.Н.Е.): БИОАРХЕОЛОШКА ПЕРСПЕКТИВА, докторанткиње **Марије Марин**, изабрани су:

- проф. др Марија Љуштина,

- доц. др Теодора Радишић и

- др Бојан Петровић, редовни професор Медицинског факултета Универзитета у Новом Саду.

Укупан број гласова: **170 ЗА**

5. У Комисију за оцену научне заснованости теме докторске дисертације: АНТРОПОЛОШКО ИСТРАЖИВАЊЕ ОРГАНИЗАЦИОНЕ КУЛТУРЕ АРХЕОЛОШКОГ ИНСТИТУТА (1947-2024), докторанткиње **Нине Здравковић**, изабрани су:

- проф. др Милош Миленковић,

- проф. др Слободан Наумовић и

- др Сузана Игњатовић, виша научна сарадница Института за филозофију и друштвену теорију Универзитета у Београду.

Укупан број гласова: **170 ЗА**

XIV

Наставно-научно веће је једногласно донело следеће

О Д Л У К Е

1. Докторанду **Александру Бојовићу** одобрава се израда докторске дисертације са темом: ИКОНОЛОГИЈА ПРЕДСТАВА СТРАШНОГ СУДА У ЗИДНОМ СЛИКАРСТВУ НА ПОДРУЧЈУ ПЕЋКЕ ПАТРИЈАРШИЈЕ (1557-1690).

Укупан број гласова: **170 ЗА**

2. Докторанткињи **Андреи Јовановић** одобрава се израда докторске дисертације са темом: ИЗМЕЂУ НАУЧНОГ РЕАЛИЗМА И ПОСТМОДЕРНИЗМА: САВРЕМЕНЕ РАСПРАВЕ О ОБЈЕКТИВНОСТИ У ДРУШТВЕНИМ НАУКАМА.

Укупан број гласова: **170 ЗА**

3. Докторанткињи **Драгињи Маскарели** одобрава се израда докторске дисертације са темом: ОДЕЋА И ЈАВНА РЕПРЕЗЕНТАЦИЈА У ВИЗУЕЛНОЈ КУЛТУРИ СРБИЈЕ ПРВЕ ПОЛОВИНЕ 19. ВЕКА (1804-1858).

Укупан број гласова: **170 ЗА**

4. Докторанткињи **Емилији Карталији** одобрава се израда докторске дисертације са темом: КУЛТУРНЕ ПРЕДСТАВЕ МЛАДИХ У БЕОГРАДУ О ИНЦЕСТУ: ЕТНОЛОШКО-АНТРОПОЛОШКА АНАЛИЗА.

Укупан број гласова: **170 ЗА**

5. Докторанткињи **Ирени Стојадиновић** одобрава се израда докторске дисертације са темом: МЕНТАЛНО ЗДРАВЉЕ У ЗАЈЕДНИЦИ У СРБИЈИ: АНАЛИЗА ПОЛИТИКА, ПРАКСЕИ ПЕРСПЕКТИВА ПРУЖАЛАЦА И КОРИСНИКА УСЛУГА.

Укупан број гласова: **170 ЗА**

6. Докторанткињи **Ивани Веселиновић** одобрава се израда докторске дисертације са темом: ПОД СЕНКОМ СУЛТАНА. ПОЛИТИКА ВИЗАНТИЈЕ ПРЕМА ОСМАНЛИЈАМА ИЗ УГЛА ВИЗАНТИЈСКИХ ИЗВОРА (1413-1453).

Укупан број гласова: **170 ЗА**

7. Докторанду **Луки Боровићу** одобрава се израда докторске дисертације са темом: УЛОГА ТОКСИЧНОГ РОДИТЕЉСТВА И РАНИХ МАЛАДАПТИВНИХ СХЕМА У ФОРМИРАЊУ ДОЖИВЉАЈА НЕЗАДОВОЉСТВА ТИЈЕЛОМ МЛАДИХ.

Укупан број гласова: **170 ЗА**

8. Докторанду **Луки Савчићу** одобрава се израда докторске дисертације са темом: ПРОЦЕС ДЕКОЛОНИЗАЦИЈЕ И ЈУГОСЛОВЕНСКИ РЕВОЛУЦИОНАРНИ ИНТЕРНАЦИОНАЛИЗАМ (1958-1964).

Укупан број гласова: **170 ЗА**

9. Докторанду **Милану Денчићу** одобрава се израда докторске дисертације са темом: ПРИВРЕДА У СТАРИМ СРПСКИМ ЖИТИЈИМА.

Укупан број гласова: **170 ЗА**

10. Докторанду **Милану Миловановићу** одобрава се израда докторске дисертације са темом: ВИЗАНТИЈА НА ЦЕНТРАЛНОМ БАЛКАНУ У СВЕТЛУ ПИСАНИХ И МАТЕРИЈАЛНИХ ИЗВОРА (VI – XII ВЕК).

Укупан број гласова: **170 ЗА**

11. Докторанткињи **Милици Михајловић** одобрава се израда докторске дисертације са темом: ИКОНОГРАФИЈА И КУЛТ СВЕТОГ ОНУФРИЈА ВЕЛИКОГ У ИСТОЧНО-ХРИШЋАНСКОМ СВЕТУ СРЕДЊЕГ ВЕКА.

Укупан број гласова: **170 ЗА**

12. Докторанду **Милошу Тирнанићу** одобрава се израда докторске дисертације са темом: ПРЕДСТАВЕ О ЕВРОПИ У КРУГОВИМА ИНТЕЛЕКТУАЛНЕ, ДРУШТВЕНЕ И ПОЛИТИЧКЕ ЕЛИТЕ СРБИЈЕ (1989-1992).

Укупан број гласова: **170 ЗА**

13. Докторанткињи **Олги Тодоровић** одобрава се израда докторске дисертације са темом: ВИЗУЕЛНЕ СТРАТЕГИЈЕ ПРЕДСТАВЉАЊА ОНОСТРАНОГ У ИТАЛИЈАНСКОЈ РЕНЕСАНСНОЈ УМЕТНОСТИ.

Укупан број гласова: **170 ЗА**

14. Докторанду **Петру Јосиповићу** одобрава се израда докторске дисертације са темом: РАЗВОЈ И ПОЛИТИЧКА УПОТРЕБА КУЛТА СВ. СТЕФАНА НА ИСТОЧНОЈ ЈАДРАНСКОЈ ОБАЛИ И У БАЛКАНСКОМ ЗАЛЕЂУ ОД IX ДО ПОЧЕТКА XIII ВЕКА.

Укупан број гласова: **170 ЗА**

15. Докторанткињи **Сенки Стојковић** одобрава се израда докторске дисертације са темом: КТИТОРСКА ДЕЛАТНОСТ И СТВАРАЊЕ ИДЕЈЕ О ЦАРУ НА ЗАПАДУ: ОД КАРЛА ВЕЛИКОГ ДО ЖИГМУНДА ЛУКСЕМБУРШКОГ.

Укупан број гласова: **170 ЗА**

16. Докторанткињи **Тамари Петровић Трифуновић** одобрава се израда докторске дисертације са темом: ДИСКУРС О КУЛТУРИ И СИМБОЛИЧКЕ БОРБЕ У СРБИЈИ НАКОН 2000. ГОДИНЕ.

Укупан број гласова: **170 ЗА**

17. Докторанткињи **Тамари Зорић** одобрава се израда докторске дисертације са темом: ЕПИСТЕМИЧКИ КОНТЕКСТУАЛИЗАМ ДЕЈВИДА ЛУИСА.

Укупан број гласова: **170 ЗА**

XV

Наставно-научно веће је једногласно донело следеће

О Д Л У К Е

1. У Комисију за оцену докторске дисертације: СОЦИОДЕМОГРАФСКИ И ИДЕОЛОШКИ ЧИНИОЦИ ПОПУЛИСТИЧКЕ ОРИЈЕНТАЦИЈЕ – КРОС-НАЦИОНАЛНА СТУДИЈА, коју је поднео докторанд **Арсен Драгојевић**, изабрани су:

- проф. др Никола Петровић,

- проф. др Зоран Павловић и

- др Бојан Тодосијевић, научни саветник Института друштвених наука у Београду.

Укупан број гласова: **170 ЗА**

2. У Комисију за оцену докторске дисертације: КВАЈН О ОНТОЛОШКИМ ОБАВЕЗАМА И СУБДЕТЕРМИНАЦИЈИ, коју је поднела докторанткиња **Александре Вучковић**, изабрани су:

- доц. др Андреј Јандрић,

- доц. др Јована Костић и

- др Биљана Радовановић, ванредна професорка Филозофског факултета Универзитета у Нишу.

Укупан број гласова: **170 ЗА**

3. У Комисију за оцену докторске дисертације: ПОЈАМ ДОГАЂАЈА У ФИЛОЗОФИЈИ АЛАНА БАДЈУА, коју је поднео докторанд **Сибин Братина**, изабрани су:

- проф. др Небојша Грубор,

- проф. др Милош Аџић и

- др Ивана Стојановић Прелевић, ванредна професорка Филозофског факултета Универзитета у Нишу.

Укупан број гласова: **170 ЗА**

4. У Комисију за оцену докторске дисертације: МУЗЕАЛИЗАЦИЈА АРХЕОЛОШКОГ НАСЛЕЂА ИЊЕГОВО БАШТИЊЕЊЕ У САВРЕМЕНОЈ КУЛТУРИ: ИСКУСТВО У СРБИЈИ У XX И ПОЧЕТКОМ XXI ВЕКА, коју је поднела докторанткиња **Татјана Михајловић,** изабрани су:

- проф. др Милан Попадић,

- проф. др Александар Палавестра,

- проф. др Олга Шпехар,

- проф. др Милица Божић Маројевић и

- др Гордана Јеремић, научна саветница Археолошког института у Београду.

Укупан број гласова: **170 ЗА**

5. У Комисију за оцену докторске дисертације: ТРГОВИНСКИ ОДНОСИ ИТАЛИЈЕ И ЈУГОСЛАВИЈЕ 1963-1978, коју је поднео докторанд **Огњен Томић,** изабрани су:

- проф. др Милан Ристовић,

- доц. др Немања Радоњић,

- др Петар Драгишић, научни саветник Института за новију историју Србије,

- др Саша Мишић, ванредни професор Факултета политичких наука Универзитета у Београду и

- др Јелена Рафаиловић, виша научна сарадница Институт за новију историју Србије.

Укупан број гласова: **170 ЗА**

XVI

Наставно-научно веће је једногласно донело следеће

О Д Л У К Е

1. Прихвата се Извештај комисије о докторској дисертацији: КУЛТУРНЕ ВРЕДНОСТИ ЛИБЕРАЛИЗМА У САВРЕМЕНОЈ АМЕРИЧКОЈ ПОЛИТИЧКОЈ ТВ САТИРИ У ДОБА КУЛТУРНИХ РАТОВА И ПОСТИСТИНЕ, докторанткиње **Владане Илић** и одобрава усмена одбрана.

Универзитет је дао сагласност на предлог теме 24.11.2020. Објављен рад: Aмеричка јеремијада: особито амерички жанр, Етноантрополошки проблеми, бр. 15 (4), 2020, 1119-1140.

Укупан број гласова: **170 ЗА**

2. Прихвата се Извештај комисије о докторској дисертацији: ХИПЕРСЕНЗИТИВНОСТ: ПОЗИТИВНИ И НЕГАТИВНИ АСПЕКТИ, докторанткиње **Исидоре Рајић** и одобрава усмена одбрана.

Универзитет је дао сагласност на предлог теме 26.04.2022. Објављен рад: Role of sensory processing sensitivity and high sensation seeking in migraine with typical aura, Acta Neurologica Belgica, (2023), 1-7.

Укупан број гласова: **170 ЗА**

3. Прихвата се Извештај комисије о докторској дисертацији: СИМБОЛИЧКЕ ГРАНИЦЕ И БОРБЕ У ПОЉУ КЊИЖЕВНЕ ПРОИЗВОДЊЕ У СРБИЈИ ДАНАС, докторанткиње **Милице Ресановић** и одобрава усмена одбрана.

Универзитет је дао сагласност на предлог теме 05.05.2020. Објављен рад: Дискурски о „водитељској“ књижевности, у: Дремел, A., (ур.) Развргнуте заруке: емоција, манипулација, легитимација, Загреб: Центар за женске студије и Свеучилиште Сјевер, 2022, 33-53.

Укупан број гласова: **170 ЗА**

4. Прихвата се Извештај комисије о докторској дисертацији: ЛИЧНА АУТОНОМИЈА И ПОЛИТИЧКО ОДЛУЧИВАЊЕ, докторанда **Милоша Ковачевића** и одобрава усмена одбрана.

Универзитет је дао сагласност на предлог теме 28.01.2020. Објављен рад: Ка обухватној интерпретацији Кантове етике: случај оних на које гледамо само као на средство, Филозофске студије 34, 79-98.

Укупан број гласова: **170 ЗА**

5. Прихвата се Извештај комисије о докторској дисертацији: ЈЕЗИЧКА КОМПТЕТЕНЦИЈА И НОВИ ЕМПИРИЗАМ У ФИЛОЗОФИЈИ И НАУЦИ (LINGUISTIC COMPETENCE AND NEW EMPIRICISM IN PHILOSOPHY AND SCIENCE, докторанткиње **Вање Суботић** и одобрава усмена одбрана.

Универзитет је дао сагласност на предлог теме 30.03.2021. Објављен рад: Misfiring: Tyler Burge *Contra* Disjunctivism, Prolegomena: Journal of Philosophy 22 (1), 2022, 5-26.

Укупан број гласова: **170 ЗА**

6. Прихвата се Извештај комисије о докторској дисертацији: ЕЛЕГИЈСКО ПЕСНИШТВО КАО *MONUMENTUM*: ПИТАЊЕ ОДНОСА РИМСКИХ ЕЛЕГИЧАРА ПРЕМА СВОМ ДЕЛУ, докторанткиње **Јоване Раденковић** и одобрава усмена одбрана.

Универзитет је дао сагласност на предлог теме 12.07.2017. Објављен рад: Трагови античких интерпретација мита о Аријадни на Меланхолији Милене Павловић Барили”, Зборник Матице српске за класичне студије 23 (2021), 199–222.

Укупан број гласова: **170 ЗА**

7. Прихвата се Извештај комисије о докторској дисертацији: ВЕРОВАЊА И ОБИЧАЈИ ПОЛИТЕИСТИЧКИХ НАРОДА У ДЕЛИМА ПОРФИРИЈА ТИРСКОГ: ETHICA, MYTHICA ET MYSTICA, HOMERICA, докторанткиње **Исидоре Толић** и одобрава усмена одбрана.

Универзитет је дао сагласност на предлог теме 30.03.2021. Објављен рад: Four Hooves and a Horn: How (Not) to Poison Alexander the Great, *Philologia Classica* 17/2 (2022), 269–276.

Укупан број гласова: **170 ЗА**

8. Прихвата се Извештај комисије о докторској дисертацији: СПОМЕНИЧКА АРХИТЕКТУРА БОГДАНА БОГДАНОВИЋА, докторанда **Максимилијана Дорословачког** и одобрава усмена одбрана.

Универзитет је дао сагласност на предлог теме 11.07.2018. Објављен рад: Митос и логос у контексту херитологије, Зборник Матице српске за ликовне уметности 43, 335-349.

Укупан број гласова: **170 ЗА**

9. Прихвата се Извештај комисије о докторској дисертацији: АНТИКОМУНИЗАМ У КРАЉЕВИНИ ЈУГОСЛАВИЈИ 1934–1941, докторанда **Растка Ломпара** и одобрава усмена одбрана.

Универзитет је дао сагласност на предлог теме 05.05.2020. Објављен рад: Контакти Немачке евангелистичке цркве и Српске православне цркве у контексту немачке спољне политике  према Балкану 1935–1941, Токови историје 2 (2020), 51–73.

Укупан број гласова: **170 ЗА**

10. Прихвата се Извештај комисије о докторској дисертацији: СИНДРОМ ИЗГАРАЊА И ИРАЦИОНАЛНА УВЕРЕЊА КОД УНИВЕРЗИТЕТСКИХ НАСТАВНИКА, докторанткиње **Сање Васиљевић** и одобрава усмена одбрана.

Универзитет је дао сагласност на предлог теме 21.03.2017. Објављен рад: Депресија – упоредни поглед психоанализе и аналитичке психологије, Психијатрија данас 49 (1), 2017, 37-51.

Укупан број гласова: **170 ЗА**

11. Прихвата се Извештај комисије о докторској дисертацији: ОБРАСЦИ НАСЕЉАВАЊА У МОРАВСКО-ВАРДАРСКОЈ ДОЛИНИ ОД XIV ДО VI ВЕКА ПРЕ НОВЕ ЕРЕ, докторанда **Петра Милојевића** и одобрава усмена одбрана.

Универзитет је дао сагласност на предлог теме 29.05.2018. Објављен рад: Топографске и економске карактеристике налазишта из металних доба у Топлици, Гласник Српског археолошког друштва 35, 2019, 27–63.

Укупан број гласова: **170 ЗА**

12. Прихвата се Извештај комисије о докторској дисертацији: ЕКОНОМСКИ ОДНОСИ ЈУГОСЛАВИЈЕ И СОВЈЕТСКОГ САВЕЗА (1945-1964), докторанда **Момира Нинковића** и одобрава усмена одбрана.

Универзитет је дао сагласност на предлог теме 07.10.2014. Објављен рад: Обнављање културне сарадње Југославије и Совјетског Савеза 1954. године, Архив, 1–2/2019, 177–198.

Укупан број гласова: **170 ЗА**

13. Прихвата се Извештај комисије о докторској дисертацији: МЕЂУГРУПНА ЕМПАТИЈА – КОНЦЕПТУАЛНА СИСТЕМАТИЗАЦИЈА И ЕМПИРИЈСКИ ДОПРИНОС РАЗУМЕВАЊУ ФЕНОМЕНА (INTERGROUP EMPATHY–CONCEPTUAL SYSTEMATISATION AND EMPIRICAL CONTRIBUTION TO UNDERSTANDING THE PHENOMENON), докторанткиње **Марије Чолић** и одобрава усмена одбрана.

Универзитет је дао сагласност на предлог теме 06.07.2021. Објављен рад: Transcranial direct current stimulation (tDCS) over parietal cortex improves associative memory, Neurobiology of Learning and Memory*,*157*,* 114-120.

Укупан број гласова: **170 ЗА**

XVII

Наставно-научно веће је једногласно донело следеће

О Д Л У К Е

1. Именује се Комисија за одбрану докторске дисертације: КУЛТУРНЕ ВРЕДНОСТИ ЛИБЕРАЛИЗМА У САВРЕМЕНОЈ АМЕРИЧКОЈ ПОЛИТИЧКОЈ ТВ САТИРИ У ДОБА КУЛТУРНИХ РАТОВА И ПОСТИСТИНЕ, коју је поднела докторанткиња **Владана Илић**, у саставу:

- проф. др Милош Миленковић,

- проф. др Бојан Жикић,

- доц. др Ивана Гачановић,

- доц. др Младен Стајић и

- др Бранко Бановић, виши научни сарадник Етнографског института САНУ)

Укупан број гласова: **170 ЗА**

2. Именује се Комисија за одбрану докторске дисертације: ХИПЕРСЕНЗИТИВНОСТ: ПОЗИТИВНИ И НЕГАТИВНИ АСПЕКТИ, коју је поднела докторанткиња **Исидора Рајић**, у саставу:

- доц. др Ивана Перуничић Младеновић,

- доц. др Никола Петровић и

- др Јелена Шакотић Курбалија, редовна професорка Филозофског факултета Универзитета у Новом Саду.

Укупан број гласова: **170 ЗА**

3. Именује се Комисија за одбрану докторске дисертације: СИМБОЛИЧКЕ ГРАНИЦЕ И БОРБЕ У ПОЉУ КЊИЖЕВНЕ ПРОИЗВОДЊЕ У СРБИЈИ ДАНАС, коју је поднела докторанткиња **Милица Ресановић**, у саставу:

- проф. др Смиљка Томановић,

- доц. др Ана Бирешев,

- др Предраг Цветичанин, ванредни професор Факултета уметности Универзитета у Нишу и

- др Ана Коларић, ванредна професорка Филолошког факултета Универзитета у Београду)

Укупан број гласова: **170 ЗА**

4. Именује се Комисија за одбрану докторске дисертације: ЛИЧНА АУТОНОМИЈА И ПОЛИТИЧКО ОДЛУЧИВАЊЕ, коју је поднео докторанд **Милош Ковачевић**, у саставу:

- проф. др Љиљана Раденовић,

- доц. др Александар Добријевић и

- др Бојан Благојевић, доцент Филозофског факултета Универзитета у Нишу.

Укупан број гласова: **170 ЗА**

5. Именује се Комисија за одбрану докторске дисертације: ЈЕЗИЧКА КОМПЕТЕНЦИЈА И НОВИ ЕМПИРИЗАМ У ФИЛОЗОФИЈИ И НАУЦИ (LINGUISTIC COMPETENCE AND NEW EMPIRICISM IN PHILOSOPHY AND SCIENCE), коју је поднела докторанткиња **Вања Суботић**, у саставу:

- проф. др Љиљана Раденовић,

- проф. др Воин Милевски,

- др Владан Девеџић, редовни професор Факултета организационих наука Универзитета у Београду и

- др Лука Малатести (Luca Malatesti), редовни професор Филозофског факултета Универзитета у Ријеци)

Укупан број гласова: **170 ЗА**

6. Именује се Комисија за одбрану докторске дисертације: ВЕРОВАЊА И ОБИЧАЈИ ПОЛИТЕИСТИЧКИХ НАРОДА У ДЕЛИМА ПОРФИРИЈА ТИРСКОГ: ETHICA, MYTHICA ET MYSTICA, HOMERICA, коју је поднела докторанткиња **Исидора Толић**, у саставу:

- проф. др Александар Лома,

- доц. др Ил Аккад и

- др Јована Шијаковић, научни сарадник Византолошког института САНУ.

Укупан број гласова: **170 ЗА**

7. Именује се Комисија за одбрану докторске дисертације: АНТИКОМУНИЗАМ У КРАЉЕВИНИ ЈУГОСЛАВИЈИ 1934−1941., коју је поднео докторанд **Растко Ломпар**, у саставу:

- проф. др Александар Животић,

- доц. др Срђан Мићић и

- др Ивана Добривојевић, научна саветница Института за савремену историју у Београду.

Укупан број гласова: **170 ЗА**

8. Именује се Комисија за одбрану докторске дисертације: МЕЂУГРУПНА ЕМПАТИЈА – КОНЦЕПТУАЛНА СИСТЕМАТИЗАЦИЈА И ЕМПИРИЈСКИ ДОПРИНОС РАЗУМЕВАЊУ ФЕНОМЕНА (INTERGROUP EMPATHY–CONCEPTUAL SYSTEMATISATION AND EMPIRICAL CONTRIBUTION TO UNDERSTANDING THE PHENOMENON), коју је поднела докторанткиња **Марија Чолић**, у саставу:

- проф. др Горан Кнежевић,

- проф. др Зоран Павловић и

- др Марија Бранковић, ванредна професорка Факултета за медије и комуникације. Универзитета Сингидунум)

Укупан број гласова: **170 ЗА**

XVIII

Наставно-научно веће је једногласно донело следеће

О Д Л У К Е

1. Даје се сагласност на Одлуку Одељења за социологију, да члан **Кадровске комисије**, за мандатни период до 30.09.2024. године,уместо проф. др Наде Секулић, која је поднела оставку, буде проф. др Душан Мојић.

Укупан број гласова: **170 ЗА**

2. Даје се сагласност на Одлуку Одељења за социологију, да члан **Финансијске комисије**, за мандатни период до 30.09.2024. године,уместо проф. др Душана Мојића, буде доц. др Милица Весковић Анђелковић.

Укупан број гласова: **170 ЗА**

XIX

Наставно-научно веће је једногласно донело следеће

О Д Л У К У

1. За заменика члана **Етичке комисије**, уместо проф. др Дубравке Стојановић, именује се проф. др Марко Шуица.

Мандат проф. др Марко Шуице траје до 03.07.2024. године, у складу са Одлуком бр.777/1 – IV од дана 03.07.2020. године.

Укупан број гласова: **170 ЗА**

XX

Наставно-научно веће је једногласно донело следећу

О Д Л У К У

1. Одлука о образовању Статутарне комисије Наставно-научног већа број 772/1-XVII/1 од дана 25.06.2021. године се мења у делу који се односи на представнике студената, тако да се уместо Ђорђа Вукашиновића, који се разрешава дужности, за члана Статутарне комисије именује Богдан Ђолић, студент Основних академских студија филозофије, до истека мандата.

Укупан број гласова: **170 ЗА**

XXI

Наставно-научно веће је једногласно донело следеће

О Д Л У К Е

1. Мења се Одлука Наставно-научног већа број 838/1-XVI од дана 13.05.2022. године о образовању Сталне комисије за вођење поступка спречавања сексуалног узнемиравања и уцењивања за мандатни период до 13.05.2025. године у делу који се односи на чланове и заменике чланова, тако да се уместо Митровић Ање (чланице) и Стојановић Миње (заменице чланице), студенткиња основних академских студија психологије, за чланицу комисије именује **Зечевић Марина**, студенткиња основних академских студија психологије, односно **Ђорђевић Исидора** (заменица чланице), студенткиња основних академских студија филозофије.

Укупан број гласова: **170 ЗА**

XXII

Наставно-научно веће је једногласно донело следеће

О Д Л У К Е

1. Одобрава се **др Слободану Перовићу**, редовном професору на Одељењу за филозофију, да се радно ангажује до 1/3 пуног радног времена, на мастер академским студијама на Универзитету у Београду – Биолошком факултету, у јесењем семестру на предмету : *Филозофске основе астробиологије* (2+3), у школској 2023/24. години.

Оптерећење проф. др Слободана Перовића износи 9,21 часова.

Укупан број гласова: **170 ЗА**

2. Одобрава се **др Стефану Јанковићу**, доценту на Одељењу за социологију, да се радно ангажује до 1/3 пуног радног времена, за извођење дела наставе на Универзитету у Београду – Архитектонском факултету, на предметима: *Архитектура и друштво* (прва година мастер академских студија, други семестар, 2 часа предавања) и *Архитектура и друштво* (четврта година интегрисаних академских студија-Архитектура, осми семестар, 2 часа предавања), у школској 2023/24. години.

Укупан број гласова: **170 ЗА**

3. **Др Мини Петровић**, редовној професорки на Одељењу за социологију, да се радно ангажује до 1/3 пуног радног времена, за извођење дела наставе на Универзитету у Београду – Архитектонском факултету, на студијском програму докторских академских студија Архитектура и урбанизам на обавезном предмету: *Посебни проблеми истраживања – Социолошки приступ простору, урбаном планирању и развоју градова*, са укупним фондом од 5 часова који се изводи у другом семестру и на изборном предмету *Посебни проблеми истраживања* – Изборни семинар: *Социолошки приступ простору, урбаном планирању и развоју градова*, са укупним фондом од 2 часа наставе, који се изводи у другом семестру, у школској 2023/24. години.

Укупан број гласова: **170 ЗА**

4. **Др Снежани Светозаревић**, доценткињи на Одељењу за психологију, да се радно ангажује у настави до 1/3 пуног радног времена, на основним академским студијама Филозофског факултета Универзитета у Тузли, БиХ, на предметима: *Психолошка процјена дјеце* (обавезан предмет, 3+0) и *Неурологија понашања и неуропсихолошка процјена* (обавезан, 1+0), у школској 2023/24. години.

Оптерећење доц.др Снежане Светозаревић на Филозофском факултету износи 9,13.

Укупан број гласова: **170 ЗА**

5. Одобрава се **др Тамари Џамоња Игњатовић**, редовној професорки на Одељењу за психологију, да се радно ангажује до 1/3 пуног радног времена, за извођење наставе на Факултету политичких наука Универзитета у Бањој Луци, на предмету *Породична медијација,* студије 2. циклуса (1. семестар, фонд часова 3+1), у школској 2023/24. години.

Оптерећење проф. др Тамаре Џамоња Игњатовић на Филозофском факултету износи 7,36.

Укупан број гласова: **170 ЗА**

6. Одобрава се **др Василију Гвозденовићу**, редовном професору на Одељењу за психологију да се радно ангажује до 1/3 пуног радног времена, за извођење наставе на Универзитету у Београду – Архитектонском факултету, на предметима: *Дискурси истраживања* – Просторна когниција (4 ЕСПБ, обавезни, укупни фонд наставе 5 часова у пролећном семестру) и *Дискурси истраживања – изборни семинар: Просторна когниција* (6 ЕСПБ, изборни, 1 час, пролећни семестер,) на докторским академским студијама Архитектура и урбанизам, у школској 2023/24. години.

Оптерећење проф. др Василија Гвозденовића на Филозофском факултету износи: 6,12.

Укупан број гласова: **170 ЗА**

7. Одобрава се **др Виолети Орловић Ловрен**, редовној професорки на Одељењу за педагогију и андрагогију да се радно ангажује до 1/3 пуног радног времена, за извођење наставе на Универзитету у Београду – Архитектонском факултету, на обавезном предмету: *Дискурси истраживања* – *Животна средина као простор интеракције и учења*) и изборном предмету: *Дискурси истраживања – изборни семинар: Животна средина као простор интеракције и учења*, на докторским академским студијама Архитектура и урбанизам, у школској 2023/24. години.

Оптерећење проф. др Виолете Орловић Ловрен на Филозофском факултету износи: 9,14 часова недељно.

Укупан број гласова: **170 ЗА**

8. Одобрава се **др Јовани Николић**, научној сарадници на Одељењу за историју уметности, да се радно ангажује до 1/3 пуног радног времена, за извођење наставе на Академији класичног сликарства Универзитета ,,МБ“ у Београду, на предмету основних студија: *Историја уметности*,у школској 2023/24. години.

Укупан број гласова: **170 ЗА**

XXIII

Наставно-научно веће је једногласно донело следеће

О Д Л У К Е

1. Одобрава се **др Марку Порчићу**, редовном професору на Одељењу за археологију, да учествује на 26. неолитском семинару који ће се одржати, у термину 09-11. новембар 2023. у Љубљани (Словенија).

Укупан број гласова: **170 ЗА**

2. Одобрава се **др Стефану Јанковићу**, доценту на Одељењу за социологију, да учествује у припреми и реализацији **Међууниверзитетског тематског студентског форума „МТСФ 2023“,** под називом **„С оне стране стварности – Простори метаверзума као елементи нове реалности“.** Студентски форум би био производ међууниверзитетске сарадње Универзитета у Београду и Универзитета уметности у Београду, одн. њихових чланица: Архитектонског, Филозофског, Географског и Факултета примењених уметности. Учествовање доц. др Стефана Јанковића има за циљ и активно обавештавање и позивање студената Одељења за социологију да се прикључе форуму.

Укупан број гласова: **170 ЗА**

3. Одобрава се **др Миљани Милојевић**, ванредној професорки на Одељењу за филозофију, да учествује у припреми и реализацији **Међууниверзитетског тематског студентског форума „МТСФ 2023“,** под називом **„С оне стране стварности – Простори метаверзума као елементи нове реалности“.**

Студентски форум ће бити производ међууниверзитетске сарадње Универзитета у Београду и Универзитета уметности у Београду, одн. њихових чланица: Архитектонског, Филозофског, Географског и Факултета примењених уметности.

Институција-организаторће битиУниверзитет у Београду – Архитектонски факултет, под покровитељством истраживачке јединице Лаб 06: Лабораторије за проучавање, валоризацију, заштиту и презентацију културног наслеђа, док би Институције-учесници бити:Универзитет у Београду – Филозофски факултет (Одељења за социологију и филозофију) и Географски факултет (Одсек за просторно планирање) и Универзитет уметности у Београду – Факултет примењених уметности.

Студентски Форум ће се одржати у просторијама Универзитета у Београду – Архитектонског факултета, у периоду **од 25.11. до 09.12.2023.** године.

Укупан број гласова: **170 ЗА**

4. Одобрава се Катедри за историју српског народа у новом веку, да одржи предавање **проф. др Ивана Балте**, професора емеритуса Свеучилишта ,,Ј. Ј. Штросмајер“ у Осијеку, у периоду 7-9. новембра 2023. године. Проф. Балта би студентима Одељења за историју одржао предавање ,,Правна структура Аустро-Угарске – положај и статуси Хрватске, Славоније и Далмације у оквиру Монархије“.

Укупан број гласова: **170 ЗА**

5. Одобрава се **Институту за психологију и Лабораторији за експерименталну психологију** да организују 30. међународни научни скуп „Емпиријска истраживања у психологији“, 22-24. марта 2024. године, на Филозофском факултету у Београду, као и да конкуришу за финансијску подршку по основу Јавног позива Министарства науке, технолошког развоја и иновација за учешће у средствима Министарства у 2024. години.

Укупан број гласова: **170 ЗА**

6. Одобрава се **Лабораторији за експерименталну психологију** да организује међународни научни скуп посвећен обради речи, (**International Word Processing Conference – WoProc 2024**), 4-6. јула 2024. године, на Филозофском факултету у Београду, као и да конкурише за финансијску подршку по основу Јавног позива Министарства науке, технолошког развоја и иновација за учешће у средствима Министарства у 2024. години.

Укупан број гласова: **170 ЗА**

7. Одобрава се **др Сандри Шћепановић**, ванредној професорки на Одељењу за класичне науке, да конкурише код Министарства науке, технолошког развоја и иновација за суфинансирање учешћа на конференцији "Empedocles in Sicily", која ће се одржати од 20. до 23. новембра 2023. године у Сиракузи (Италија).

Укупан број гласова: **170 ЗА**

8. Одобрава се **Одељењу за историју уметности**, на основу молбе проф. др Владимира Симића, да наставе активности у оквиру реализације једнодневне радионице 16. новембра 2023, а у оквиру COST пројекта 18140, који подржава Министарство културе Републике Србије.

Тема радионице је презентација овогодишњих истраживања ризнице манастира у Српском Ковину, а предвиђено је и учешће двоје колега из иностранства: др Ане Шверко из Института за повијест уметности у Сплиту и Косте Вуковића из Музеја српске православне епархије будимске у Сентандреји.

За њихово учешће у радионици није предвиђена никаква надокнада, већ само трошкови пута и смештаја, за шта су средства обезбеђена из фондова Министарства културе.

Укупан број гласова: **170 ЗА**

9. Одобрава се **др Ани Ереш**, научној сарадници на Одељењу за историју уметности, да се пријави на Јавни позив за суфинансирање научно - технолошке сарадње између Републике Србије и Републике Хрватске за период од 1. маја 2024. до 30. априла 2026. године, који је расписало Министарство науке, технолошког развоја и иновација Републике Србије.

На наведени јавни позив др Ана Ереш се пријављује као један од руководилаца пројекта *Загреб–Београд: модели и динамика уметничке* *размене и сарадње (1918–1968)*.

Укупан број гласова: **170 ЗА**

10. Одобрава се **Институту за историју уметности** да буде један од суорганизатора научног скупа *„Манастир Светог арханђела Михаила на Превлаци и Зетска митрополија“* заједно са Православном  Митрополијом црногорско - приморском, са седиштем у Цетињском манастиру.

Укупан број гласова: **170 ЗА**

11. Одобрава се **Институту за историју уметности** да буде један од суиздавача књиге др Тихона Ракићевића, игумана манастира Студенице, под *насловом Темплон – Преграда олтара/иконостас*. *Од настанка до развијене средњовековне форме*, заједно са Мнастиром Студеницом и Одбором за историју уметности САНУ. Институт за историју уметности не би сносио никакве трошкове за штампање књиге.

Укупан број гласова: **170 ЗА**

12. Одобрава се **др Невени Милановић Минић**, доценткињи на Одељењу за етнологију и антропологију, да објави монографију под називом “**Пијане приче. Антрополошка анализа наратива о пијењу и опијању“**, као и да конкурише код Министарства просвете, науке и технолошког развоја у 2024. години. На наведени јавни позив др Ана Ереш се пријављује као један од руководилаца пројекта *Загреб–Београд: модели и динамика уметничке* *размене и сарадње (1918–1968)*.

Укупан број гласова: **170 ЗА**

13. Одобрава се **др Марији Брујић**, ванредној професорки и вишој научној сарадници на Одељењу за етнологију и антропологију, да се пријави на Конкурс за суфинансирање научне и технолошке сарадње између Републике Србије и Републике Аустрије за период 2024-2026. године на основу јавног позива којег је расписало Министарство науке, технолошког развоја и иновација РС.

Укупан број гласова: **170 ЗА**

Седница Већа је завршена у 15,00 часова.

ЗАПИСНИЧАРKA ПРЕДСЕДНИК ВЕЋА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Валентина Лепојевић Коларић проф. др Данијел Синани